**Spoločenské správanie**

Čašník vo vzťahu k hosťovi vystupuje ako hostiteľ, obchodník a slúžiaci.

1. Nový zamestnanec sa pri nástupe do zamestnania zoznámi so svojimi spolupracovníkmi.
2. Musí poznať svoju pracovnú náplň.
3. Okrem toho, musí byť odborníkom vo svojej práci, musí byť spoločníkom.
4. Čašník sa venuje hosťovi, môže mu poskytnúť nielen informácie, týkajúce sa jedál a nápojov, ale aj informácie o kultúrnom a spoločenskom dianí, v meste a jeho okolí.
5. Čašník sa nikdy nezdržuje pri stole hosťa viac ako je nutné, nepríma pozvanie hosťa súvisiace s konzumovaním nápojov a usadením sa ku stolu.
6. Musí ovládať cudzie jazyky.
7. V miestnosti zostáva aspoň jeden čašník aj vtedy, ak hostia nie sú prítomní.
8. Pri obsluhe rešpektujeme spoločenskú presnosť- rôzne postavenie, pohlavie a vek hostí.
9. Hostí pri konzumácii nerušíme, použitý inventár zbierame naraz.
10. Ak je na tanieri prekrížený príbor, je to znamenie, že hosť bude pokračovať v jedle- preto inventár ešte nezbierame. Ak hosť má príbor na tanieri súbežne smerom k pravej ruke, znamená to že ukončil konzumáciu a môžeme inventár zbierať.
11. Pri zbieraní použitého inventára nechávame na stole aspoň jeden kus inventára, hosť by nemal sedieť pri prázdnom stole.
12. Pri výmene spadnutého príbora najprv prinesieme čistý inventár, až potom ho zameníme za znečistený.
13. Voľný čas v pracovnej dobe využijeme na upratovanie a prípravné práce.
14. Pri slabšej prevádzke nesmieme vytvárať hlúčiky, obracať sa k hosťom chrbtom, opierať sa o inventár, akokoľvek sa upravovať, mať ruky vo vreckách a bez dovolenia nadriadeného opustiť prevádzku.
15. S nikým hlasno nehovoríme a nedávame nahlas príkazy.
16. Ak nemáme momentálne prácu, stojíme vzpriamene, príručník držíme zložený v ruke.